REPUBLIKA HRVATSKA

ŽUPANIJA ZAGREBAČKA

Osnovna škola Dubrava

Ul. Sv. Margarete 15, 10 342 Dubrava

Tel. 01 2725-219

e-pošta: os-dubrava@os-dubrava.skole.hr

KLASA:602-02/17-01/37

URBROJ:238/44-01-17-15

Dubrava, 6. prosinca 2017.

Sukladno odredbama članka 15. stavka 5. i stavka 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, br. 87/14. i 81/15.), roditelji učenika sedmih razreda izvršili su izbor najpovoljnije ponude za organizaciju školske ekskurzije učenika sedmih razreda (7.a i 7.b) u školskoj godini 2017./2018. dana 6. prosinca 2017. godine i donijeli

O D L U K U

o odabiru putničke agencije Blagec turist, Preradovićeva ulica 4, Križevci

za organizaciju školske ekskurzije učenika sedmih razreda u školskoj godini 2017./2018.

O b r a z l o ž e nj e:

Sukladno odredbama Godišnjeg plana i programa rada OŠ Dubrava za školsku godinu 2017./2018. i Školskog kurikuluma, utvrđeni su odredište, vrijeme trajanja, nositelji realizacije, način realizacije i vrednovanja te potrebna financijska sredstva za realizaciju ekskurzije tijekom školske godine.

Sukladno odredbama Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, broj 87/14. i 81/15.), imenovano Povjerenstvo za provedbu javnog poziva, utvrdilo je tekst i uvjete objave javnog poziva, provelo javni poziv, pregled i ocjenu svih pristiglih ponuda te izvršilo izbor tri (3) najpovoljnije ponude za organizaciju ekskurzije učenika sedmih razreda u školskoj godini 2017./2018.

Temeljem navedenog, dana 6. prosinca 2017. godine održan je zajednički roditeljski sastanak 7.a i 7.b razrednog odjela, obavljeno javno predstavljanje ponuda od strane predloženih agencija u trajanju od 15 minuta po ponuditelju, obavljena rasprava o ponudama i izvršeno tajno glasovanje nazočnih roditelja.

Na temelju glasovanja donesena je gore navedena odluka te se sukladno odredbama članka 14. i 15. Pravilnika, obvezuje ravnatelj škole da obavijesti Školski odbor, Učiteljsko vijeće i Vijeće roditelja o odabranoj ponudi, da se izvrši objava rezultata odabira ponuda na internetskoj stranici škole i sklopi ugovor s izabranom turističkom agencijom.

Predsjednik Povjerenstva:	Ravnateljica škole

Ivica Košić	Marijana Kozumplik Kemenović